  Анжелика Тихонова корреспондент Туэ коньывуон пумын Удмуртиысь «Лудорвайн» музей-заповедниклэн Ижкарын музейно-просветительской центрез усьтӥськоз. Со сярысь ивортодэтъя «Удмуртия» агентстволэн корреспондентэзлы «Лудорвай» музейысь тодосъя ӧнерчи Анастасия Иванова вераз. Тодмо ини, «Ночь искусств» 3-тӥ шуркынмонэ отын ортчоз, нимаз площадка сямен Анастасия Иванова, «Лудорвай» музейысь тодосъя ӧнерчиПлощадкаын тунсыко адямиосын пумиськонъёс, мастер-классъёс ортчозы, лекциос лыдӟозы, синпельёсын пичи лавка ужалоз, концертъёс, крезьгуро ӝытъёс радъялозы. Со сяна интыез «Лудорвай» музейлэн ужрадъёсызлы матын луись ужпумъёсъя арендае но кутыны луоз. Нимаз уж школаосын мыноз. Дышетонъя программаос ужалозы – одӥг люкетэз Ижкарын, мукетыз – Лудорвайын Анастасия Иванова, «Лудорвай» музейысь тодосъя ӧнерчиОзьы ик Ижкарысь центрын адӟытонъёс но радъялозы. Но соос «Лудорвай» музейысь адӟытонъёсын пӧртэмесь луозы. Со луоз ватсаса площадка, кудӥз ачиз ужалоз, ас ӧрызъя Анастасия Иванова, «Лудорвай» музейысь тодосъя ӧнерчиАнастасия Ивановалэн верамезъя, таӵе центрлы кулэяськон кемалась вал ини. Лудорвайын кыӵе ке ужрадъёс луо ке, тросэз адямиос юало автобус вуэ-а шуыса. Нош автобус куддыръя уг луы. Соин Лудорвае мынэмзы уг луы. Нош татын сыӵе ик шӧмо милям ужрадъёсмы, чисто по-Лудорвайски, но Ижкарын луозы, тани татын Анастасия Иванова, «Лудорвай» музейысь тодосъя ӧнерчиПусъём, «Лудорвайлэн» музейно-просветительской центрез Ижкарысь Пастухов нимо урамысь 13 номеро юртэ интыяськоз.  Тегъёс: Лулчеберет Ижкар Удмуртия Лудорвай адӟытон  